b'\n_START_ARTICLE_\nRegeringen Reinfeldt\n_START_PARAGRAPH_\nRegeringen Reinfeldt var Sveriges koalitionsregering mellem 2006 og 2014. Indtil 2010 var det en flertalsregering, derefter blev det en mindretalsregering._NEWLINE_Ved rigsdagsvalget den 17. september 2006 vandt de fire partier i Alliance for Sverige 20 mandater fra de r\xc3\xb8d-gr\xc3\xb8nne partier. Derved fik Alliancen 178 af Riksdagens 349 pladser, og Fredrik Reinfeldt kunne danne regering den 6. oktober 2006.\n_START_SECTION_\nFlertalsregeringen\n_START_PARAGRAPH_\nEfter valget i 2006 havde Moderaterne 97 af 349 s\xc3\xa6der (26.1%) i Riksdagen, og partiets leder Fredrik Reinfeldt blev statsminister._NEWLINE_Centerpartiet fik 29 af 349 s\xc3\xa6der (7.9%). Partiets leder Maud Olofsson blev vicestatsminister (2006 \xe2\x80\x93 2010) samt erhvervs- og energiminister (2006 \xe2\x80\x93 2011)._NEWLINE_Folkpartiet fik 28 af 349 s\xc3\xa6der (7.5%). Partiets leder Lars Leijonborg blev uddannelsesminister (2006\xe2\x80\x932007)._NEWLINE_Leijonborg afgik som partileder i 2007 og blev derefter viceuddannelsesminister (dvs. forskningsminister) i 2007\xe2\x80\x932009. Folkpartiets nye partileder (Jan Bj\xc3\xb6rklund) var skoleminister (2006\xe2\x80\x932007),\xc2\xa8uddannelsesminister (2007\xe2\x80\x932014) og vicestatsminister (2010 \xe2\x80\x93 2014)._NEWLINE_Kristendemokraterne (Sverige) fik 24 af 349 s\xc3\xa6der (6.6%). Deres leder G\xc3\xb6ran H\xc3\xa4gglund blev socialminister (2006\xe2\x80\x932014).\n_START_SECTION_\nMindretalsregeringen\n_START_PARAGRAPH_\nVed rigsdagsvalget i 2010 tabte Alliance for Sverige seks mandater til Sverigedemokraterna og mistede dermed sit flertal. Der var imidlertid ikke noget flertal imod regeringen, og den valgte at forts\xc3\xa6tte som mindretalsregering i de n\xc3\xa6ste fire \xc3\xa5r._NEWLINE_I september 2011 forlod Maud Olofsson svensk politik. Annie L\xc3\xb6\xc3\xb6f, der valgtes som Centerpartiets nye leder, blev erhvervs- og regionsminister.'